als_Latn dik_Latn sag_Latn
Pas zgjedhjes së fustanit sigurisht që më i rëndësishmi nga gjithë detajet e tjera është dekori dhe muzika. Për t’u ndjerë mirë e për t’ia kaluar bukur, por dhe për të pasur një video apo foto fantastike, dekori është kryesori. Tek e fundit, ushqimi i asaj nate do harrohet, por dekori është përjetësisht i stampuar në fotot e dasmës.
Salla e dasmës
Aty dasmorët do të kalojnë kohën më të madhe, ora të tëra duke ngrënë e kërcyer, për rrjedhojë shumica e imazheve do mbeten nga kjo sallë. Ndaj kushtojini vëmendje maksimale! AMI Event i prezantoi çiftit tone shumë variante për një dekorim salle, por ne zgjodhëm ato që janë më përfaqësueset dhe tendencë.
1.Kombinimi i goldit me të bardhën është personifikim i klasit dhe elegancës. Siç duket dhe me sy të lirë, një dekor i tillë është i pastër, i ëmbël dhe i qetë. Lulet natyrale, të vendosura me finesë në shandanë elegantë, rrethuar me qirinj romantikë, përforcojnë atmosferën idilike të ambientit.
2.Kombinimi i ngjyrës së artë me të bardhën, është i përshtatshëm për ambiente që kanë një pamje madhështore, por njëkohësisht elegante e klasike. Të dekorosh vende të tilla nuk është e thjeshtë, sepse duhet të mbushësh me jetë dhe ide një hapësirë të madhe, por AMI Event duket se ia ka dalë më së miri në këtë rast.
3.E kuqja me të bardhën rrinë mjaft mirë me njëra-tjetrën, sepse dhe simbolikisht ato përfaqësojnë ngjyrat e martesës. E bardha e fustanit dhe e kuqja e dashurisë. Por ka një detaj... kur zgjedhim të kuqen për të thyer të bardhën, rëndësi merr forma e idetë; ndryshe nga kombimi i së artës me të bardhën, që rrinë natyrshëm dhe lisho, e kuqja dhe e bardha kanë nevojë për më tepër stilizim. Por ato janë ideale, sepse e qeshin ambientin dhe i japin ëmbëlsi, pasion dhe ngrohtësi, sidomos nëse është punuar me ndriçimin.
4.Kombinimi i së verdhës me jeshilen janë ideale për dasmat e pranverës dhe verës. Ngjyra jeshile në dasma është si të thithësh ajër të pastër. Kjo ngjyrë simbolizon freskinë, rritjen, jetën e re (është ngjyra e filizave) si dhe energjinë pozitive. Kurse e verdha simbolizon gëzimin, optimizmin dhe lumturinë. Është gjithashtu ngjyra e diellit, ndaj mbetet ideal për dasmat në dy sezonet e ngrohta.
5.Nëse do të bësh diçka ndryshe dhe pak të guximshme, mund të provosh ngjyra që nuk janë fort të zakonshme në dekore dasmash, si p.sh bluja elektrike.
Shkëputur nga revista LIving Nga Gentian Minga
Vendi ku do të bëhet dasma
Dekori mbi të gjitha
- Details
-
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk